Prijava za Rektorovu nagradu - Nagrada za društveno koristan rad u akademskoj i široj zajednici

STUDENTI

1. Karlo Toljan
2. Niko Njirić
3. Jan Homolak
4. Nikola Prpić
5. Pia Saskia Müller
6. Barbara Tomić
7. Ivan Mlinarić
8. Luka Turkalj
9. Emina Horvat Velić
10. Slaven Gojković

IZVJEŠĆE AKTIVNOSTI STUDENTSKE SEKCIJE ZA NEUROZNANOST U AKADEMSKOJ GODINI 2016./2017.

|  |  |
| --- | --- |
| Rujan 2016. | * 17. Javnozdravstvena akcija 'Prepoznaj moždani udar' u suradnji s KBC Zagreb (prof. Poljaković i prof Radoš) * 30. Walter Dandy simpozij neurokirurgije za studente medicine (prof. Saleem I. Abdulrauf) |
| Listopad 2016. | * 1. Parkinson i mi – održan javni skup u suradnji s doc.dr V. Vuletić i liječnicima s KB Dubrava * 6. Uvodni sastanak Sekcije * 8. Srušimo stigmu – održana javna akcija o važnosti i očuvanju mentalnog zdravlja u suradnji s studentskom udrugom farmaceuta i biokemičara (CPSA) * 13. Uvodni sastanak Gyrus-a * 15. i 16. Konferencija o mentalnom zdravlju pod organizacijom farmaceutskog fakulteta u Zagrebu (CPSA) * 18. Book club i Journal club * 20. Predavanje 'Neuroradiologija' (dr. Jovanović) * 31. Journal club |
| Studeni 2016. | * 3. Rhotonova anatomija glave i kirurški pristupi – neurokirurška radionica * 15. Journal club * 17. Rhotonova anatomija glave i kirurški pristupi – neurokirurška radionica * 22. Book club * 29. Journal club * 30. Neuroanatomske vježbe |
| Prosinac 2016. | * 7. Neuroanatomske vježbe * 8. Rhotonova anatomija glave i kirurški pristupi – neurokirurška radionica * 15. Neuroanatomske vježbe * 15. Rhotonova anatomija glave i kirurški pristupi – neurokirurška radionica * 22. Neuroanatomske vježbe |
| Siječanj 2017. | * 11. Neuroanatomske vježbe * 19. Neuroanatomske vježbe * 26. Neuroanatomske vježbe |
| Veljača 2017. | * 1. Neuroanatomske vježbe * 8. Kviz * 9. Neuroanatomske vježbe * 23. Rhotonova anatomija glave i kirurški pristupi – neurokirurška radionica |
| Ožujak 2017. | * 1. Kviz * 10. Predavanje prof. Alessandro Morelli sa Sveučilišta u Genovi * 13.-19.3. Tjedan mozga (volontiranje, predavanja, radionice) * 23. Kviz * 24. Rhotonova anatomija glave i kirurški pristupi – neurokirurška radionica |
| Travanj 2017. | * Od bazike do klinike (planirana 2 predavanja) |
| Svibanj 2017. | * Od bazike do klinike (planirana 2 predavanja) * 4.-6. 2nd Regional DBS Meeting |

IZVJEŠĆE O AKTIVNOSTIMA STUDENTSKE SEKCIJE ZA NEUROZNANOST U AKADEMSKOJ GODINI 2015./2016.

|  |  |
| --- | --- |
| Listopad 2015. | * Uvodni sastanak * 7. Neuroanatomske vježbe * 14. Neuroanatomske vježbe * 15. Journal club * 22. Neuroanatomske vježbe * 29. Journal club |
| Studeni 2015. | * 5. Neuroanatomske vježbe * 12. Journal club * 19.-21. Trodnevno obilježavanje 10 godina SSNZ-a uz predavanja i radionice * 26. Journal club |
| Prosinac 2015. | * 8. Predavanje: Hitna stanja u psihijatriji * 10. Journal club |
| Siječanj 2016. | * 14. Tečaj neuroznanost i umjetnost |
| Veljača 2016. | * 11. Journal club * 25. Journal club |
| Ožujak 2016. | * 10. Journal club * 14.-18. Tjedan mozga (volontiranje, predavanja, radionice) * 24. Journal club |
| Travanj 2016. | * 6. Journal club * 7. Predavanje 'Od bazike do klinike' * 7. i 8. sudjelovanje na tečaju 'Postupnik dijagnostike i liječenja spontanih intrakranijalnih krvarenja' na KBC Sestre milosrdnice * 12. Predavanje 'Od bazike do klinike' * 19. Predavanje 'Od bazike do klinike' * 20. Journal club * 26. Predavanje 'Od bazike do klinike' |
| Svibanj 2016. | * 4. Journal club * 4. Predavanje 'Od bazike do klinike' * 13. Predavanje 'Od bazike do klinike' * 17. Predavanje 'Od bazike do klinike' * 18. Journal club |
| Lipanj 2016. | * 2. Predavanje 'Od bazike do klinike' |

OPIS AKTIVNOSTI

**TJEDAN MOZGA 14.-18.3.2016. i 13.-16.3. 2017.**

Manifestacija zvana 'Tjedan mozga' ili originalno 'Brain Awareness Week' odražava se svake godine u ožujku. Europska federacija društava za neuroznanost (FENS) i Dana Alliance su glavni podržavatelji ovog pokreta na globalnoj razini, dok u Hrvatskoj naše lokalno Hrvatsko društvo za neuroznanost (HDN) koordinira aktivnosti koje se zbivaju pod okriljem 'Tjedna mozga'. Taj se tjedan na Hrvatskom institutu za istraživanje mozga (HIIM-u), održavaju brojne radionice i predavanja za predškolsku, osnovnoškolsku i srednjoškolsku populaciju, a koje mogu voditi naši studenti volonteri – članovi Sekcije. Sekcija na vrijeme obavijesti svoje članove o mogućnosti prijave za volontiranje i osigurava podršku u vidu materijala i prezentacije te se osigurava pripremni period u kojem je moguće dobiti sve potrebne informacije kako bi volontiranje proteklo bez ikakvih poteškoća. Vrlo smo zahvalni svim volonterima te svake godine nastojimo osigurati majicu s logom 'Tjedna mozga' i potvrdu o sudjelovanju kako bi se obilježilo trud uložen u ovu plemenitu nakanu.

→ODRŽANO preko 50 radionica i predavanja za predškolsku, školsku i studentsku populaciju i javnost

**OD BAZIKE DO KLINIKE: 'OVISNOSTI (2015.), 'KOGNICIJA' (2016.) i 'BOL' (2017.)**

U sklopu aktivnosti posebno se ističe ciklus 'Od bazike do klinike' koji ujedinjuje korake u proučavanju bolesti ili stanja slijedeći put od molekule, tj. neurona do čovjeka kao jedinke. Ova aktivnost Studentske sekcije za neuroznanost podrazumijeva ciklus stručnih tematskih predavanja. Zadana tema najprije bude predstavljena s gledišta bazične znanosti te se kasnije nastavlja s predavanjima iz praktične, odnosno kliničke primjene. Ciklus se najčešće sastoji od tri predavanja. Predavači su redom stručnjaci iz svoga područja te je posjećenost značajna. Naglasak je na aktualnim temama i suvremenim pogledima. Svoja predavanja su držali: bazični znanstvenici, psiholozi, psihijatri, anesteziolozi... Dosadašnje teme su bile: autizam, svijest, moderne ovisnosti, kognicija. Budući da je interdisciplinarnost nešto čemu se teži u neuro-područjima, nedvojbeno je da pohađanjem ove aktivnosti dolazi do razmjene novih ideja između različitih i možda na prvi pogled nepovezanih struka, a koje u konačnici stvore pravu neuro-sponu.

Predavači: doc.dr.sc. Ana Sušac (PMF), prof.dr.sc. S. Lončarić (FER), prof.dr.sc. Z. Poljaković (MEF), doc.dr.sc. B. Malojčić (MEF), doc.dr.sc. M. Boban (MEF), prof.dr.sc. Z. Radman (IFZG), doc.dr.sc. A. Vranić (FFZG), prof.dr.sc. D. Žubčić (VEF)

🡪ODRŽANO 8 puta

**NEUROANATOMSKE VJEŽBE (2015./2016. i 2016./2017. )**

Neuroanatomske vježbe su također dio aktivnosti Sekcije. U regularnoj nastavi količina znanja iz neuroanatomije znatno varira s obzirom o kojem se smjeru studija radi. S obzirom na sve veće potrebu za znanjem o temeljnom ustrojstvu središnjeg živčanog sustava bez obzira na struku (npr. tehnologija, etika, estetika), ovakva aktivnost omogućuje članovima da možda i po prvi puta čuju nešto o građi mozga i vide preparate, dok ostalima može poslužiti kao korisno ponavljanje ili nadopuna već postojećeg znanja. Studenti voditelji vježbi se trude uvijek pristupiti na svima razumljiv način i ljubaznošću studenata demonstratora s kolegija Temelja neuroznanosti, omogućeno je dobiti kvalitetno pojašnjenje i prikaz neuroanatomskih struktura.

Naslovi: Uvod u živčani sustav , Mikroskopska građa živčanog sustava, Vanjska morfologija mozga, Vakularizacija mozga, moždane ovojnice i ventrikularni sustav, Bazalni gangliji i živčani putevi, Moždano deblo i mali mozak, Autonomni živčani sustav, Vid i sluh, Limbički sustav, učenje i pamćenje, Klinički slučajevi

🡪ODRŽANO svake akademske godine po 10 termina

**JOURNAL CLUB**

Isključivo studentsku aktivnost predstavlja Journal club, a koji je rezultat sve veće afirmacije časopisa Gyrus, kao i rastućeg broja članova same redakcije, ali i Sekcije. Ovaj koncept je smišljen kako bi studenti koji čitaju najnovije članke iz neuro-domene mogli svojim kolegama u kratkoj prezentaciji prikazati jedno od istraživanja koje djeluje zanimljivo, aktualno i kvalitetno. Na Journal club aktivnosti naglasak je na ležernom pristupu i diskusiji, a koja svakako predstavlja i dobar ugođaj za širenje znanja i pravi je primjer međustudentske edukacije. Ovakav oblik druženja i učenja nastojimo popularizirati među našim članstvom, ali i šire te je pristup omogućen svima bez obzira na vrstu studija. Sve ranijim angažmanom u akademskoj i znanstvenoj zajednici, nesebični studenti koji već imaju iskustva zasigurno su pravo vrelo informacija i znanja kojih su mlađi kolege željni. Sudjelovanjem u ovoj mladoj aktivnosti koja je započeta početkom 2015. godine, doprinosi se i u izgradnji neuro-zajednice već na studentskoj razini. Informacije su redovito na našem tjednom mailu za članstvo i FB stranici. Nastavno na journal club, u začetku je i Book club, a s ciljem čitanja popularne neuro-literature i komentiranjem pročitanog. Knjige mogu biti od autobiografskih neuroznanstvenih do popularno-znanstvenih, a koje opisuju stručno zanimljive neurološke ili psihijatrijske bolesti i poremećaje, kao i novije spoznaje iz domene neuropsihologije ili kognitivne neuroznanosti.

🡪ODRŽANO 17 puta

**RADIONICA 'RHOTONOVA KRANIJALNA ANATOMIJA I KIRURŠKI PRISTUPI**

U sklopu ove neurokirurške radionice, studenti koje zanima napredna anatomija središnjeg živčanog sustava te njena primjena prilikom neurokirurških pristupa na intrakranijske patološke procese, uz pomoć atlasa 'Rhoton's cranial anatomy and surgical approaches' i video materijala vrlo detaljno i polako prolaze kroz ovo gradivo. Radionica je namijenjena za studente s izraženim afinitetom za neurokirurgiju, a voditelj je Slaven Gojković.

**SURADNJA S KLINIKOM ZA NEUROLOGIJU KBC-a ZAGREB**

Početkom akademske godine 2016./2017., intenzivirala se suradnja s Klinikama za neurologiju i radiologiju KBC-a Zagreb, uz podršku prof. Z. Poljaković i prof. M. Radoša. U rujnu je Sekcija preko volontiranja pomogla u provođenju javnozdravstvene akcije 'Prepoznaj moždani udar'. Daljnja suradnja se nastavila organiziranjem predavanja iz neuroradiologije i omogućivanjem studentima da prisustvuju neurološkim dežurstvima, kao i stručnim sastancima Klinike za neurologiju. Također, u dogovoru glavne urednice i predstavnika Sekcije uvedena je 'Rubrika za mlade neuroznanstvenike' kao redovita rubrika u sklopu časopisa Neurologia Croatica, a uslijed porasta studentske aktivnosti na polju neurologije potaknuto Sekcijskim djelovanjem.

**SURADNJA S KLINIKOM ZA DJEČJE BOLESTI U KLAIĆEVOJ**

Dugogodišnja suradnja s dr. sc. Miroslavom Gjurašinom, neurokirurgom u Klinici za dječje bolesti pruža zainteresiranim studentima medicine mogućnost odlaska na neurokirurške operacije. Pritom se uz razgovor s dr. Gjurašinom studenti upoznaju s najčešćim neurokirurškim bolestima dječje dobi, mogućnostima liječenja, te općenito sa svakodnevnim radom neurokirurga.

**PREDAVANJA - PROF. ALESSANDRO MORELLI (SVEUČILIŠTE U GENOVI)**

U dogovoru s prof. Morellijem, organizirana su dva predavanja 10.3.2017. godine. Predavač je prezentirao rezultate dugogodišnjeg rada svojeg laboratorija, a kojima pomiče trenutne granice na području bazične neuroznanosti i to s naglaskom na bioenergetiku i koncept i eksperimentalne dokaze za ekstramitohondrijsku proizvodnju ATP-a. Održavši dva zanimljiva i podacima bogata predavanja, a i uz znatnu posjećenost, Sekcija je omogućila svim zainteresiranima da dođu u doticaj s novim saznanjima s velikim potencijalom za translaciju i produbljivanje shvaćanja osnovnih neurobioloških staničnih mehanizama.

**10. GODINA SSNZ-a (19.-21.11.2015.)**

Brojna predavanja naših mentora na teme: epilepsija, hitna stanja u neurologiji, neurokirurgiji i psihijatriji, poremećaji pokreta i distonije. Radionice iz EEG-a i testiranja autonomnog živčanog sustava u laboratorijima na KBC Zagreb. Trodnevna aktivnost za studente članove Sekcije kojom se obilježilo desetu godišnjicu osnivanja SSNZ-a. Velika posjećenost svjedoči interesu studenata za neuro-područja.

Sudionici: prof. dr.sc. S. Hajnšek, prof.dr.sc. M. Radoš, prof.dr.sc. D. Chudy, prof.dr.sc. Z. Poljaković, prof.dr.sc. M. Vukšić, prof.dr.sc. D. Marčinko, doc.dr.sc. G. Mrak, doc.dr.sc. Ž. Petelin-Gadže, doc.dr.sc. M. Habek, doc.dr.sc. M. Braš, prim.dr.sc. V. Vuletić, dr.sc. M. Gjurašin

**TEČAJ NEUROZNANOST I UMJETNOST (14.1.2016.)**

Održan jednodnevni tečaj o 'art terapiji'.

Predavači: prof.dr. Christopher M Belkofer (Mount Mary University, Art Therapy Department, Milwaukee; SAD), prof.dr.sc. V. Đorđević, doc.dr.sc. M. Braš

**VOLONTIRANJE: 'Parkinson i mi', 'Srušimo stigmu'**

U listopadu se svake godine održava svjetski dan kojim se obilježava i skreće pozornost na oboljele od Parkinsonove bolesti, a u organizaciji doc.dr. Vladimire Vuletić i liječnika s KB Dubrava.

Po prvi puta je u listopadu 2016.g. održana i javna akcija 'Srušimo stigmu', koja je posvećena važnosti i očuvanju mentalnog zdravlja. Akcija je provedena u suradnji sa studentskom udrugom farmaceuta i biokemičara (CPSA).

Sekcija se uključila aktivno preko volontera koji provjerene stručne informacije mogu približiti zainteresiranim građanima na prihvatljiv i razumljiv način.

**SUDJELOVANJE NA KONGRESIMA I STRUČNIM SKUPOVIMA**

Sekcija u suradnji s organizatorima stručnih skupova i simpozija, a koji su vrlo često i nastavnici Fakulteta, rado omogućuju studentima da sudjeluju u takvim događanjima. Studenti su vrlo aktivni, te nerijetko sudjeluju i s posterom ili kraćim izlaganjem. Neki od takvih događaja su: Kongres HDN, Kongres EMN, Regionalni DBS kongres, Kongres neuropsihijatrije u Puli, HDIR, Microbiota Incognita, ZIMS, MICC, Simpozij o neuromodulaciji, Konferencija o mentalnom zdravlju pod organizacijom farmaceutskog fakulteta u Zagrebu, Simpozij o istraživanjima bolesti mozga.

**ČASOPIS 'GYRUS'**

U okviru Sekcije pokrenut je i studentski struni časopis posvećen temama iz neuroznanosti i kliničkih medicinskih struka s prefiksom 'neuro'. Časopis je vođen od strane studenata, pod mentorstvom nastavnika Medicinskog fakulteta u Zagrebu. Prelaskom na engleski jezik i tiskanim izdanjima, postigla se znatna čitanost, prepoznatljivost i porast kvalitete svakim slijedećim brojem (lektura, grafičko uređenje, recenzija, web stranica, tiskano izdanje). Od osnutka u rujnu 2013. godine do 2017. godine izašlo je ukupno 11 brojeva (4 godišnje). Svaki broj se sastoji od nekoliko članaka posvećenih temi broja, te dodatno od članaka iz domena neurologije, neuroznanosti, neurokirurgije i psihijatrije.

Naslovi tema brojeva: Gyrus, Hipokampus, Migracija neurona, Subplate, Cerebrospinalni likvor, Autonomni živčani sustav, Neuroznanost i umjetnost, Psycho-neuro-endocrino-immunology, Special Issue, Zajedno možemo više, Master gland